ഇതിഹാസ നടന് മധുവിന് ഇന്ന് 88ാം പിറന്നാള് വീട്ടില് ബന്ധുക്കള് മാത്രം പങ്കെടുക്കുന്ന ആ ദിവസത്തില് സദ്യയും ക്ഷേത്രങ്ങളില് വഴിപാടും നടത്താറുണ്ടെന്ന് മകള് ഉമ പറഞ്ഞു. പിറന്നാള് ആഘോഷിക്കുന്നതില് അദ്ദേഹം താത്പര്യം കാട്ടാറില്ലെന്നും പറഞ്ഞു. തിരുവനന്തപുരം: മലയാള സിനിമയിലെ ഇതിഹാസ നടനായ മധുവിന് ഇന്ന് 88ാം പിറന്നാള്. 1933 സെപ്റ്റംബര് 23ന് തിരുവനന്തപുരം ഗൗരീശപട്ടത്ത് മേയറായിരുന്ന ആര്. പരമേശ്വരന് പിള്ളയുടെയും കമലമ്മയുടെയും മകനായാണ് ജനനം. മാധവന് നായര് എന്നാണ് യഥാര്ഥ പേര്. കന്നിയിലെ വിശാഖമാണ് ജന്മനക്ഷത്രം. വീട്ടില് ബന്ധുക്കള് മാത്രം പങ്കെടുക്കുന്ന ആ ദിവസത്തില് സദ്യയും ക്ഷേത്രങ്ങളില് വഴിപാടും നടത്താറുണ്ടെന്ന് മകള് ഉമ പറഞ്ഞു. പിറന്നാള് ആഘോഷിക്കുന്നതില് അദ്ദേഹം താത്പര്യം കാട്ടാറില്ലെന്നും പറഞ്ഞു. മലയാള സിനിമയുടെ ശൈശവം മുതല് തന്നെ ഒപ്പമുണ്ടായിരുന്ന മധു ഇന്നും അഭിനയ രംഗത്ത് സജീവമാണ്. ബനാറസ് ഹിന്ദു സര്വകലാശാലയില്നിന്ന് ഹിന്ദിയില് ബിരുദാനന്തര ബിരുദം നേടി. നാഗര്കോവില് ഹിന്ദു കോളേജിലെ ലക്ചറര് ഉദ്യോഗം മതിയാക്കി ഡല്ഹി സ്കൂള് ഓഫ് ഡ്രാമയില് നാടകം പഠിക്കാന്പോയി. 1962ലാണ് മലയാള ചലച്ചിത്ര രംഗത്തേക്ക് മധു കടന്നു വന്നത്. മൂടുപടം ആയിരുന്നു ആദ്യ മലയാള ചിത്രം. എന്നാല് ആദ്യം പുറത്തിറങ്ങിയത് ശോഭനാ പരമേശ്വരന് നായര് നിര്മിച്ച് എന്.എന് പിഷാരടി സംവിധാനം ചെയ്ത നിറണമണിഞ്ഞ കാല്പാടുകള് എന്ന ചിത്രമായിരുന്നു. തുടര്ന്ന് ഇതുവരെ അഞ്ഞൂറിലേറെ കഥാപാത്രങ്ങള്ക്ക് വേഷമിടാന് സാധിച്ചു. നടന് എന്നതിലുപരി നിര്മാതാവും സംവിധായകനും സ്റ്റുഡിയോ ഉടമയുമായി അദ്ദേഹം തിളങ്ങി. ഭാര്യ ജയലക്ഷ്മി 2014 ജനുവരി 11ന് മരിച്ചു. കോവിഡ് കാലം തുടങ്ങിയശേഷം അദ്ദേഹം കണ്ണമ്മൂലയിലെ വീട്ടില്നിന്ന് പുറത്തിറങ്ങുന്നതും ഒഴിവാക്കി. നിലവില് ഇപ്റ്റ സംസ്ഥാന പ്രസിഡന്റായും സാംസ്കാരിക രംഗത്ത് നിറഞ്ഞ് നില്ക്കുന്നു. 2013ല് രാജ്യം പത്മശ്രീ പുരസ്കാരം നല്കി ആദരിച്ചിരുന്നു.